Ghell (valuta)

El ghell (anca rapan in lombard svizzer) a l'è la centesema part de un'unitaa fondamentala de 'na valuta, in particolar per el dolar ameregan e per l'euro. In di Stad Unid e in Canada 1¢ l'è cognossud cont el soranom de penny, compagn del franch ingles che el gh'ha l'istess nom.

Etimologia
La parolla ghell la vegnaria del todesch geld, rivada in Lombardia in de la dominazzion austriaca.

 Simbol 
I valor in ghei in tra 1 e 99 inn anca indicad de una o do cifre seguide del "simbol de ghell" (cent sign) una letera c minuscola tajada del volt in bass de una linea verticala ¢ (2¢, 99¢). In del cas che el simbol el sia minga a disposizzion (coma per esempi in ASCII) el vegn doperada domà una letera c minuscola (2c, 99c). La prima modalitaa de usagg l'è comuna in di Stad Unid e in Canada, la segonda in Australia, Noeuva Zelanda, Sudafrica e in de l'Eurozona. In di foj eletronegh l'usagg del formad decimal (per esempi € 0,99) l'è comun in quant el rend semplis tegnì linead i separador decimai.

El simbol "¢" el gh'ha un valore Unicode U+00A2 (ereditad del Latin-1), inscambi la representazzion decimala l'è 162. In de l'HTML el vegn inserid con &cent; o &#162;

El simbol "¢" el poeul vesser otegnud in ANSI cont el tast ALT e el numer 155 (ALT + 155) (in su un Mac doperà ALT + 4).

El simbol de ghell el va minga sconfondud con quell del colón ₡, che el gh'ha codifega Unicode U+20A1 (o 8353 in decimal) o cont el segn del cedi ₵, che el gh'ha codifega Unicode U+20B5 (o 8373 in decimal).

 Usagg 
upright=1|thumb|2½ ghell di Paes Bass, 1877.
I zeche in del mond normalment fann monede per i valor in tra 0,1 e 10 euro, inscambi tegnen la carta moneda per i valor pussee volt. Se l'inflazzion la fa andà sgiò el valor d'aquist de la valuta in tant cas la carta moneda la vegn sostituida di monede, per esempi l'è capitad in del cas di dollar canades, dollar australian, sterlina britanega e franch italian, che hann anca ritirad i monede de poch valor e/o hann emess carta moneda de pussee valor. El dollar statunitens el tegn inscambi ancamò in circolazzion la carta moneda de $1 insema a la (manch popolara) moneda, inscambì tute i oltre nazzion industrializzade doperen de norma di monede metalleghe per l'istess valor.

Olter sistem de spartizzion monedaria, coma per esempi in del cas de la veggia sterlina che in fina a la  decimalizzazzion del 1971 l'era spartida in 20 scellin ("s") o in 240 vegg penny ("d").

Esempi de valute che gh'hann i ghei o termin conligad coma cents, centimo, centesimo, sen inn:
 Fiorin aruban
 Dollar australian
 Dollar de Barbados
 Dollar di Bahamas
 Dollar del Belize
 Dollar di Bermude
 Dollar del Brunei (coma sen)
 Dollar canades
 Dollar di Cayman
 Sterlina cipriota (coma σεντ o sent)
 Dollar di Caraibi oriental
 Nakfa eritrer
 Corona eston (coma sent)
 Lilangeni del Eswatini
 Eurozona euro - la moneda la gh'ha el test EURO CENT; l'usagg el cambia a segonda de la lengua doperada. I monede greche gh'hann "ΛΕΠΤΟ" ("lepto") in sul dedree de la moneda de 1 ghell e "ΛΕΠΤΑ" ("lepta") in sul dedree di oltre.
 Dollar di Figi
 Dollar de la Guyana
 Dollar de Hong Kong
 Rupia indonesiana (coma sen)
 Dollar giamaican
 Scellin keniota
 Dollar liberian
 Lita lituan (coma centas)
 Ringgit males (coma sen)
 Lira maltesa
 Rupia maurizziana
 Dollar namibiano
 Gulden di Antille Olandes
 Dollar neozelandes
 Rupia di Seychelles
 Leon sierraleones
 Dollar de Singapor
 Rand sudafrican
 Rupia singalesa
 Dollar surinames
 Noeuv dollar taiwanes
 Scellin tanzanian
 Dollar de Trinidad e Tobago
 Scellin ugandes
 Dollar statunidens
 Dollar del Zimbabwe

Esempi de valute che hann minga i ghei:
 Rupia indiana - la se spartiss in 100 paise
 Dinar kuwaitian - el se spartiss in 1000 fils
 Ouguiya mauritana - la se spartiss in 5 khoums
 Ariary malgasc - el se spartiss in 5 iraimbilanja
 Rupia pakistana - la se spartiss in 100 paise
 Złoty polach - el se spartiss in 100 grosz
 Sterlina britanega - la se spartiss in 100 pence
 Leu romen - el se spartiss in 100 bani
 Dinar serb - el se spartiss in 100 para
 Franch svizzer - el se spartiss in 100 rappen
 Baht thailandes - el se spartiss in 100 satang
 Đồng vietnamita - el se spartiss in 10 hào o in 100 xu/su.

Ligam de foeura
Informazzion in sul ghell U.S. per ann e modell, in su www.coincommunity.com

Categoria:Daner